Erik Espeseth

Erik Espeseth (født 1967) er en norsk siviløkonom og idrettsleder. Han har hatt lederstillinger i flere fotballklubber, deriblant i Vålerenga fotball.  

Espeseth hadde stillingen som markedssjef i Braathens fra 1993 til 1996, deretter var han leder av PR- og informasjonsavdelingen i VG (1996–2000) og daglig leder og grunnlegger av barne-nettsiden Dinolife (2000–2001). Fra 2002 til 2010 hadde han stillingen som kommersiell direktør i Rosenborg Ballklub, og fra 2010 til 2016 hadde han stillingen som daglig leder for fotballklubben Strømsgodset. I 2016 tok over jobben som daglig leder i Vålerenga Fotball.  

Espeseth har også sittet i styret for Eliteserien i fotball (2012–2019). Fra 1993 til 2001 var han på frivillig basis engasjert i fotballklubben Stabæk, hvor han primært drev med sponsor og salg.  

I 1980- og 1990-årene var han en aktiv vannpolospiller for Asker-klubben Landøya Vannpoloklubb og var med på å ta laget til NM-gull i 1991.Aftenposten aften – Landøya sikret seg vannpologullet (11.6.1991, s.16) Han representerte Norge på aldersbestemte landslag i mange år og spilte over 50 A-landskamper.  

I 1999 deltok han i realityserien Robinsonekspedisjonen.
 Referanser 

Kategori:Personer fra Asker kommune
Kategori:Norske forretningsfolk
Kategori:Norske siviløkonomer fra BI
Kategori:Norske idrettsledere
Kategori:Norske vannpolospillere
Kategori:Robinsonekspedisjon-deltagere